EkBass/fiwiki-20250220-pages-articles huggingface dataset:
O Cameroon, Cradle of Our Forefathers

O Cameroon, Cradle of Our Forefathers (ransk. ”Chant de Ralliement”, engl. ”Rallying Song”) on Kamerunin kansallislaulu. Laulu sai virallisen aseman 1957, mutta sitä käytettiin epävirallisesti jo vuodesta 1948, siis jo ennen Kamerunin itsenäistymistä. Laulun sävelsi René Djam Afame, joka laati myös laulun tekstin yhdessä Samuel Minkio Bamba ja Moïse Nyatte Nko'o kanssa. Tekstiä muutettiin hieman 1978. == Ranskalainen teksti == :O Cameroun berceau de nos ancêtres, :Va, debout et jaloux de ta liberté. :Comme un soleil ton drapeau fier doit être, :Un symbole ardent de foi et d'unité, :Que tous tes enfants du Nord au Sud, :De l'Est à l'Ouest soient tout amour! :Te servir que ce soit le seul but :Pour remplir leur devoir toujours. :Kertosäe: :Chère Patrie, terre chérie, :Tu es notre seul et vrai bonheur. :Notre joie, notre vie, :A toi l'amour et le grand honneur. :Tu es la tombe où dorment nos pères, :Le jardin que nos aïeux ont cultivé. :Nous travaillons pour te rendre prospère, :Un beau jour enfin nous serons arrivés. :De l'Afrique sois fidèle enfant :Et progresse toujours en paix, :Espérant que tes jeunes enfants :T'aimeront sans bornes à jamais. :Kertosäe ==Englanninkielinen teksti== :O Cameroon, Thou Cradle of our Fathers, :Holy Shrine where in our midst they now repose, :Their tears and blood and sweat thy soil did water, :On thy hills and valleys once their tillage rose. :Dear Fatherland, thy worth no tongue can tell! :How can we ever pay thy due? :Thy welfare we will win in toil and love and peace, :Will be to thy name ever true! ::Kertosäe: ::Land of Promise, land of Glory! ::Thou, of life and joy, our only store! ::Thine be honour, thine devotion, ::And deep endearment, for evermore. :From Shari, from where the Mungo meanders :From along the banks of lowly Boumba Stream, :Muster thy sons in union close around thee, :Mighty as the Buea Mountain be their team; :Instil in them the love of gentle ways, :Regret for errors of the past; :Foster, for Mother Africa, a loyalty :That true shall remain to the last. ::Kertosäe: == Käännös== :Oi Kamerun, esi-isiemme kehto, :ylhäinen pyhättö, missä he nyt keskellämme lepäävät :Heidän kyyneleensä, hikensä ja verensä kastelivat maaperäsi, :heidän viljelyksensä kohosivat kukkuloillasi ja laaksoissasi :Armas isänmaa, arvoasi ei mikään kieli osaa lausua! :Miten saatamme koskaan saavuttaa arvoisesi ansion? :Ahkeruudella voitamme sinulle vaurauden, ja rakkaus ja rauha :tulevat osaksesi ainiaaksi! :Kertosäe: :Toiveiden maa, loistokas maa! :Sinä, ainoa riemumme ja elämämme säilö! :Kunnia ja uskollisuutemme on sinun, :sekä syvä rakkautemme ainiaan. :Sharilta, mistä Mungo mutkittelee, :vaatimattoman Boumba-virran rantojen varrelta :kokoontuvat poikasi liittoon ympärillesi :Olkoon heidän joukkonsa uljas kuin Buea-vuori; :istuta heihin mieltymys lempeisiin keinoihin, :ja katumus menneistä virheistä; :Afrikan äidin tähden vaali uskollisuutta, :joka vilpittömänä kestäköön viimeiseen asti. :Kertosäe ==Audio== *Kuuntele laulun melodia Luokka:Kamerun Luokka:Kansallislaulut
Archie Hahn

Charles Archibald ”Archie” Hahn (14. syyskuuta 1880 Dodgeville, Wisconsin, Yhdysvallat – 21. tammikuuta 1955 Charlottesville) oli yhdysvaltalainen pikajuoksija ja olympiavoittaja. Hän oli yksi 1900-luvun parhaista pikajuoksijoista maailmassa. == Juoksu-ura == === Yliopisto- ja amatööriura === Archie Hahn syntyi 1880 Dodgevillessä. Hän aloitti kilpailemaan juoksulajeissa varsinaisesti vasta 19-vuotiaana Michiganin yliopistossa. High school -aikana hän harrasti nyrkkeilyä, yleisurheilua ja amerikkalaista jalkapalloa. Yliopistoon hänet löysi kykyjenetsijät maatalousnäyttelyn juoksukilpailusta. Hahn kilpaili vuosina 1901–1904 Michiganin yliopiston yleisurheilujoukkueessa. Hän voitti vuosina 1901 ja 1902 yliopistojen Big Ten -kilpailujen 100 jaardin juoksun ja 1903 220 jaardin juoksun. Vuodet 1903–1905 Hahn juoksi Milwaukee Athletic Clubin riveissä. Hän voitti vuonna 1903 Amateur Athletic Unionin Yhdysvaltain-amatöörimestaruuden 100 ja 220 jaardin juoksussa ja vuonna 1905 220 jaardin juoksun. === Olympialaisissa === Vuoden 1904 St. Louisin olympialaisissa Hahn voitti kolme kultamitalia. Ensimmäiseksi hän voitti 60 metriä ajalla 7,0, toiseksi 200 metrin ajalla 21,6 ja kolmanneksi 100 metrin ajalla 11,0. 200 metrin kilpailu käytiin St. Louisissa suoralla radalla, ja 100 metrillä Hahn voitti toiseksi tulleen Nate Cartmellin noin kahdella metrillä. 60 metrin voittoaika sivusi olympiaennätystä 200 metrillä hän sivusi alkuerissä John Tewksburyn olympiaennätystä ajalla 22,2. Loppukilpailussa hän paransi ennätystä 0,6 sekunnilla. Vuoden 1906 välikisoissa Hahn uusi 100 metrin voittonsa ajalla 11,2. Kansainvälinen olympiakomitea ei kuitenkaan laske välikisoja virallisesti olympiakilpailuksi. Kahteen peräkkäiseen 100 metrin olympiakultaan ylsi vasta Carl Lewis Soulissa 1988 (tosin vasta Ben Johnsonin hylkäyksen jälkeen). == Valmentajana == Hahn valmistui vuonna 1905 Michiganin yliopiston oikeustieteellisestä, mutta hän ei missään vaiheessa toiminut lakimiehenä. Hän valitsi uran valmentajana ja kirjoitti klassisen juoksuvalmennusoppaan How to sprint. == Lähteet == == Aiheesta muualla == Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1880 syntyneet Luokka:Vuonna 1955 kuolleet
Racer Free Car Simulation

Racer Free Car Simulation on ilmainen kilpa-ajo-simulaattori, josta on versiot Microsoft Windowsille, Linuxille sekä Mac OS X:lle. Racer oli alun perin vain ajosimulaattori, mutta nykyään se sisältää lähes kaikki autopeliltä odotettavat ominaisuudet, kuten mahdollisuudet kisata joko tietokonetta tai verkon ylitse toista ihmistä vastaan. Racerin tärkein elementti on sen realistinen fysiikkamallinnus sekä tasokas, OpenGL-pohjainen grafiikkamoottori. Racerista puuttuu ainakin toistaiseksi monista kaupallisista ajopeleistä löytyvä autojen vahinkomallinnus sekä uramoodi. Yksi Racerin tärkeimmistä ominaisuuksista on sen avoimuus. Ohjelmakoodi itsessään ei ole enää vapaassa levityksessä, mutta esimerkiksi autojen ja ratojen formaateista ja luonnista on olemassa tarkka dokumentaatio. Tämän ansiosta Raceriin onkin julkaistu monenlaisia autoja: Formuloita, antiikkiautoja, luxusautoja, perheautoja... Mahdollisuudet ovat lähes rajattomat. Myös ratoja on monenlaisia todellisista kilparadoista vuoristoteihin. Racer julkaistiin ensimmäisen kerran elokuussa 2000, ja sitä on päivitetty jatkuvasti tähän päivään asti. Vuosien kuluessa Racerin ympärille on kasvanut suuri yhteisö. Racerin virallinen foorumi sijaitsee Race Sim Centralissa.Race Sim Central Racer on ilmaisohjelma ei-kaupallisille käyttäjille. Autojen ja ratojen tekijät ovat säätäneet erilaisia käyttöehtoja luomuksilleen, mutta ne kaikki ovat ladattavissa ilmaiseksi. Raceriin julkaistaan - kiitos avoimien tiedostoformaattien - jatkuvasti uutta sisältöä, mutta koska itse Racerin lähdekoodi on suljettu, riippuu päivitysten määrä siitä, kuinka paljon ohjelmoijilla on aikaa päivittää Raceria. Tämä johtaa siihen, että uusia versioita ilmestyy melko harvoin, mutta toisaalta ne ovat usein hyvin monipuolisia, ja antavat uutta intoa yhteisölle. == Lähteet == == Aiheesta muualla == * Virallinen sivu * Race Sim Central forum Virallinen foorumi, täältä ladattavissa uusin versio Racerista sekä autoja ja ratoja. * Racer- Xtreme Sivusto, jolla paljon autoja ja ratoja * D1 Racer Grand Prix * Tracciontrasera.es Luokka:Windows-pelit Luokka:Linux-pelit Luokka:Vuoden 2000 videopelit
Iranin kansallislaulu

Iranin islamilaisen tasavallan kansallislaulu () on Iranin kansallislaulu. Sen on säveltänyt Hassan Riahi, ja laulun sanat on kirjoittanut komitea. Uutta kansallislaulua alettiin suunnittelemaan sen jälkeen, kun maan hengellinen johtaja suurajatollah Ruhollah Khomeini kuoli vuonna 1989. Lisäksi Iran oli vastikään kärsinyt tappioita sodassa Irakia vastaan, joten uudesta kansallislaulusta järjestettiin kilpailu kansallisen mielialan kohentamiseksi. Uusi kansallislaulu otettiin käyttöön vuonna 1990. Laulu tuo esiin Iranin islamilaisen vallankumouksen uskonnollisen ja poliittisen vakaumuksen. Sanat Translitteraatio Käännös سر زد از افق مهر خاوران فروغ دیده‌ی حق باوران بهمن فر ایمان ماست پیامت ای امام، استقلال آزادی، نقش جان ماست شهیدان، پیچیده در گوش زمان فریادتان پاینده مانی و جاودان جمهوری اسلامی ایران Sar zad az ofoq mehr-e xāvarān Foruġ-e dide-ye haq bāvarān Bahman, farr-e Imāne māst Payāmat ey Emām, esteqlāl Āzādi, naqš-e jān-e māst Ŝahidān, pičide dar guš-e zamān faryādetān Pāyande māni o jāvedān Jomhuri-ye Eslāmi-ye Irān Ylhäältäpäin horisontista nousee itäinen aurinko, Valo totuuteen uskovien silmissä. Bahmanin kuukausi on uskomme loisto. Oi imaami, sinun viestisi itsenäisyydestä ja vapaudesta, on painautunut sieluihimme. Oi marttyyrit! Teidän metelinne kaikuu ajan korvissa: kestävä, jatkuva, ikuinen, Iranin islamilainen tasavalta. == Lähteet == ==Katso myös== * Ey Iran Luokka:Kansallislaulut Luokka:Iranilaiset musiikkikappaleet Luokka:Iranin kansallissymbolit
Ichthyopterygia

Ichthyopterygia on sukupuuttoon kuollut hieman haita ja valasta muistuttavien diapsidisten matelijoiden ryhmä. Ryhmä sisältää varsinaiset kalaliskot (Ichthyosauria) sekä niille läheistä sukua olevat muodot kuten esimerkiksi Grippidia.Ichthyosaurian relationships illuminated by new primitive skeletons from Japan Nature 1998Phylogeny of the Ichthyopterygia Journal of Vertebrate Paleontology Vol. 19, No. 3, 14. syyskuuta 1999 ON THE EVOLUTION AND HOMOLOGIES OF ICHTHYOPTERYGIAN FOREFINS == Luokittelu == * Alaluokka: Diapsida ** Ylälahko: Ichthyopterygia *** Heimo: Parvinatatoridae *** Heimo: Utatsusauridae *** Eoichthyosauria **** Lahko: Grippidia **** Lahko: Ichthyosauria Cranial morphology and relationships of a new grippidian (Ichthyopterygia) from the Vega-Phroso Siltstone Member (Lower Triassic) of British Columbia, Canada Journal of Vertebrate Paleontology Volume 33, Issue 4, 2013 == Katso myös == * Matelijat * Diapsidi * Triaskausi * Jurakausi * Liitukausi == Lähteet == == Aiheesta muualla == * USMP Berkeley's ichthyosaur introduction * Ryosuke Motani's detailed Ichthyosaur homepage, with vivid graphics * Ancestral Ichthyosaurs - Palaeos * Ichthyosauria - cladogram (Mikko's Phylogeny Archive) Luokka:Merimatelijat Luokka:Esihistorialliset matelijat Luokka:Diapsidit
Akita

Akita () on Japanin Akitan prefektuurin pääkaupunki Honshūn saarella Tōhokun alueella. Se sijaitsee prefektuurin keskiosassa Japaninmeren rannikolla Omonojoen suulla. Akitassa on 311 952 asukasta (vuonna 2017) ja sen pinta-ala on 906,07 neliökilometriä. Se on nimitetty yhdeksi Japanin ydinkaupungeista. == Historia == Kubotan linnakaupunki, josta myöhemmin tuli modernin Akitan keskusta, perustettiin vuonna 1604. Kaupunki toimi Ashina- ja Satake- daimioiden pääkaupunkina Meiji-kaudelle asti. Moderni Akitan kaupunki muodostettiin 1. huhtikuuta 1889, ja 1. huhtikuuta 1997 Akitasta tehtiin ydinkaupunki. Vuonna 2004 juhlitiin kaupungin 400-vuotissyntymäpäiviä. == Talous == Kaupunki sijaitsee lähellä Japanin tärkeimpiä öljykenttiä, minkä vuoksi öljynjalostaminen muodostaa kaupungille tärkeän teollisuusalan. Kaupungin taloudelle myös puu- ja metalliteollisuus sekä silkin valmistus ovat keskeisiä. Akitassa sijaitsee Tōhokun alueen kaksi tärkeintä paikallista pankkia: Akita ginkō ja Hokuto ginkō. == Liikenne == Akitaa palvelevat JR Higashi-Nihonin luotijunakalustoa käyttävä ”mini-shinkansen”-linja Akita Shinkansen, Ōu-päälinja, Oga-linja ja Uetsu-päälinja. Rahtiliikennettä alueella operoi Akita rinkai tetsudō. Akitassa toimii myös Akitan lentoasema, joka on perustettu vuonna 1961. Akitassa on myös yksi Japanin tärkeimmistä satamista. == Kansainvälinen yhteistyö == Akitalla on yhteistyötä useiden kaupunkien kanssa ympäri maailmaa. Akitalla on viisi ystävyys- ja sisarkaupunkia ulkomailla ja kolme Japanissa: * Lanzhou, Kiina (ystävyyskaupunki) * Passau, Saksa (sisarkaupunki) * Vladivostok, Venäjä (sisarkaupunki) * St. Cloud, Yhdysvallat (sisarkaupunki) * Kenai Peninsula Borough, Yhdysvallat (vaihtosopimus) * Hitachiōta, Ibarakin prefektuuri, Japani (sisarkaupunki) * Daigo, Ibarakin prefektuuri, Japani (ystävyyskaupunki) * Senboku, Akitan prefektuuri, Japani (vaihtosopimus) == Lähteet == == Aiheesta muualla == *Kaupungin internetsivut *
Ahaggar

Ahaggar tai Hoggar () on ylänköalue Afrikassa Saharan autiomaan keskiosassa Kravun kääntöpiirillä ja Algerian etelärajalla. Ylänkö on noin 1 550 kilometriä leveä pohjois–eteläsuunnassa ja 2 100 kilometriä pitkä itä–länsisuunnassa. Se kohoaa yli 900 metrin korkeudelle merenpinnasta, ja sen korkein kohta Tahatvuori on 2 918 metriä merenpinnan yläpuolella. Ahaggar on kivistä autiomaata. Se koostuu mustasta vulkaanisesta basalttikivestä, joka lepää graniittiperustalla. Alueen luoteispuolelta on löydetty maakaasua. Sen länsiosassa sijaitsee tärkeä Tamanrassetin keidaskaupunki, jonka läpi kulkee karavaanireitti etelään Nigerian Kanoon. == Kirjallisuutta == * * == Lähteet == == Aiheesta muualla == Luokka:Algerian maantiede Luokka:Sahara Luokka:Afrikan ylängöt
Franco Frattini

Franco Frattini (14. maaliskuuta 1957 Rooma – 24. joulukuuta 2022 Rooma) oli italialainen Forza Italiaan kuuluva poliitikko. Hän toimi Silvio Berlusconin hallituksissa ulkoministerinä 2002–2004 sekä 2008–2011. Vuosina 2004–2008 hän oli komissaari ja yksi viidestä varapuheenjohtajasta Euroopan komissiossa vastuualueenaan oikeuteen, vapauteen ja turvallisuuteen liittyvät asiat. Komissaarina ollessaan Frattini oli julkisuudessa populistisilla ehdotuksillaan väkivaltaisten asioiden kieltämiseksi. Tammikuussa 2005 Frattini ajoi natsisymbolien kieltoa Euroopan unionin alueellaBBC, 28.1.2005, Threat to 'Nazi ban' politician, mutta vastusti vastaavaa kieltoa kommunistisille symboleille.BBC, 8.2.2005, EU rejects Communist symbol ban Alkuvuodesta 2007 hän ehdotti, että lasten suojelemiseksi ”äärimmäisen väkivaltaiset” videopelit pitäisi kieltääPelit-lehti, 17.01.2007, Väkivaltaiset pelit uhattuna ja syyskuussa hän julkisti Reutersin haastattelussa valmistelevansa esitystä, jolla internetin hakukoneista sensuroitaisiin EU:n alueella vaaralliset hakusanat. Frattinin mukaan tällaisia sanoja voisivat olla esimerkiksi ”pommi”, ”terrorismi” tai ”kansanmurha”.Verkkouutiset, 11.9.2007, Komissaari puuhaa hakusanojen sensurointia ==Lähteet== ==Aiheesta muualla== * Virallinen kotisivu * BBC:n profiili Luokka:Italialaiset EU-komissaarit Luokka:Italian ulkoministerit Luokka:Vuonna 1957 syntyneet Luokka:Vuonna 2022 kuolleet
Oromia

Oromia on yksi Etiopian yhdeksästä etnisin perustein jaetusta osavaltiosta. Nimensä se on saanut oromo-kansalta, joka on alueella enemmistönä. Oromian pinta-ala on 353 632 neliökilometriä ja sen arvioitu asukasluku vuonna 2002 oli noin 22 miljoonaa. Se on Etiopian suurin osavaltio sekä asukasluvultaan että pinta-alaltaan. Oromia käsittää kokonaan entisen Arsin osavaltion (vuodesta 1995 lähtien) sekä osia Balen, Haraghen, Illubaborin, Kaffan, Shewan, Sidamon ja Welengan entisistä osavaltioista. Oromian pääkaupunki on Adama eli Nazret. Muita tärkeitä Oromian kaupunkeja ovat muun muassa Debre Zeit, Dembidolo, Jimma, Nekemte ja Shashamane. Etiopian suurimmat kaupungit, Addis Abeba ja Dire Dawa, sijaitsevat Oromian sisällä, mutta ne ovat osavaltiojaosta erillisiä eivätkä siis kuulu Oromiaan. Pääkaupunki Addis Abeba () oli aiemmin Oromian alueen pääkaupunki, ja pääkaupungin siirtäminen Adamaan herätti vastustusta. Vuonna 2005 hallitusta lähellä oleva Oromo Peoples' Democratic Organization (OPDO) julisti suunnitelman siirtää pääkaupungin Finfinneen eli Addis Abebaan. Oromojen keskuudessa on separatistisia voimia, jotka havittelevat oromoille itsenäistä kansallisvaltiota Oromiasta. Tätä pyrkimystä on pitkään ruokkinut oromojen alistettu asema Etiopian valtapolitiikassa, jossa valtaa ovat pitäneet käsissään vuoroin amharat ja tigret. Oromian asukkaat edustavat monia etnisiä ryhmiä, suurimpina oromot (85 %), amharat (9,1 %) ja guraget (1,3 %). == Aluejako == *Arsi *Bal *Borana *Gudji *Illubabor *Itä-Hararghe *Itä-Shewa *Itä-Wellega *Jimma *Lounais-Shewa *Länsi-Hararghe *Länsi-Shewa *Länsi-Wellega *Pohjois-Shewa == Aiheesta muualla == * Virallinen sivu Luokka:Etiopian osavaltiot
Triaskauden joukkotuho

Triaskauden joukkotuho eli trias-jurakauden joukkotuho oli eliökuntaa noin 200 miljoonaa vuotta sitten kohdannut katastrofi, joka tuhosi monia maalla eläviä matelijoita ja suuria sammakkoeläimiä. Se tapahtui trias- ja jurakausien taitteessa ja oli yksi kaikkien aikojen suurimmista joukkotuhoista. == Hävinneet eliöt == Kaikki suuret Cruotarsi-matelijat krokotiileja lukuun ottamatta hävisivät. Samoin tuhoutuivat monet vielä jäljellä olevista terapsideista, nisäkäsmäisistä matelijoista, ja useimmat suuret sammakkoeläimet. Merieläinheimoista tuhoutui 20 % ja suvuista 55 %, melkein yhtä paljon kuin liitukauden lopun joukkotuhossa. 23 % kaikista heimoista 48% kaikista suvuista hävisi. Puolet silloisesta lajistosta kuoli sukupuuttoon. Joukkotuho avasi kuivalle maalle ekologisia lokeroita dinosaurusten kehitykselle. Merieläinten tuho oli melko nopea. == Asteroiditörmäys vai tulivuorenpurkaus == Kerrostumista on löydetty äkillinen iridiumpitoisuuden nousu, joka liittyy suureen asteroiditörmäykseen, mutta itse törmäyskraatteria ei ole löydetty. Suureen asteroiditörmäykseen liittyvät tuhoava räjähdys, kuuman kaasun aalto, kivisade, maanjäristys ja mahdollisia jättimäisiä hyökyaaltoja. Törmäys saattaa myös laukaista suuren tulivuorenpurkauksen. Törmäyksen ilmakehään nostattama aine estää auringonsäteiden pääsyn maan pinnalle ja aiheuttaa ydintalven. Toisaalta hiilen isotoopit viittaavat pidempiaikaiseen eliöstöä tuhoavaan häiriöön, jonka syynä voivat olla jättimäiset tulivuorenpurkauksethttp://nai.arc.nasa.gov/team/customtags/projectreports.cfm?teamID=39&year;=6&projectID;=774 . Noin 200 miljoonaa vuotta sitten jättimanner Pangean hajoamiseen liittyvät valtavat Keski-Atlantin tulivuorenpurkaukset (engl. CAMP) alkoivat. Ne tapahtuivat noin 5000x2500 km suuruisella alueella, joka ulottui Espanjasta ja Ranskasta Länsi-Afrikkaan ja läntiseen Pohjois-Amerikkaan. Afrikka ja Eurooppa olivat tuolloin lähellä Pohjois-Amerikkaa. Joidenkin tietojen mukaan trias- jura-joukkotuho tapahtui noin 10 000 vuotta sen jälkeen, kun Pangean hajoamiseen liittyvät tulivuorenpurkaukset alkoivat Keski-Atlantilla. Purkausten aiheuttaman lämpötilaa nostavan hiilidioksidimäärän noususta on vain joitain viitteitä, varmaa se ei ole. On teoriassa mahdollista, että purkaukset olisivat aiheuttaneet pimentävän talven rikkihappopisaroiden avulla. Trias-jurakauden rajasta käytettyjä lyhenteitä ovat mm. T/J boundary, TrJB tai TJB. Suuret teropodi-dinosaurukset ilmestyivät Pohjois-Amerikkaan alle 10000 vuodessa tuhon jälkeen. Dinosaurukset monimuotoistuivat huomattavasti 100 000 vuoden kuluessa joukkotuhosta.Olsen, Paul & Sues, Hans- Dieter & Koeberl, C. & Huber, Heinz & Montanari, A. & Rainforth, Emma & Fowell, Sarah & Szajna, Michael & Hartline, B.W.. (2002). Ascent of dinosaurs linked to an iridium anomaly at the Triassic-Jurassic boundary. Science. 296. 1305–1307. 10.1126/science.1065522. == Lähteet == ==Aiheesta muualla== * Theories on the Triassic-Jurassic Extinction * L.H. Tannera, S.G. Lucasb, M.G. Chapmanc "Assessing the record and causes of Late Triassic extinctions" * The Triassic-Jurassic Mass Extinction Luokka:Joukkosukupuutot Luokka:Triaskausi
Charlie McCreevy

Charlie McCreevy (s. 30. syyskuuta 1949) on irlantilainen Fianna Fáil -puolueeseen kuuluva poliitikko. Hän on Euroopan komission jäsen eli komissaari Barroson komissiossa. Hänen vastuulleen kuuluvat sisämarkkinoita ja palveluita koskevat asiat. Hän on aiemmin urallaan toiminut Irlannin sosiaaliministerinä (1992–1993), turismi- ja kauppaministerinä (1993–1994) ja valtiovarainministerinä (1997–2004). Koulutukseltaan hän on tilintarkastaja. ==Aiheesta muualla== * Viralliset kotisivut Luokka:Irlantilaiset EU- komissaarit Luokka:Irlannin ministerit Luokka:Vuonna 1949 syntyneet Luokka:Elävät henkilöt
Abadan

Abadan (, [], , []) on kaupunki Iranin lounaisosassa Khūzestānin provinssissa lähellä Irakin rajaa ja Persianlahden rannikkoa. Kaupunki sijaitsee samannimisellä saarella, joka rajautuu lännessä Shatt al-Arab -jokeen ja idässä Karunjoen haaraan Bahmanširiin. Vuonna 2006 kaupungissa oli 219 772 asukasta. == Historia == Tarinan mukaan kaupunki sai alkunsa 700-luvulla, kun ʿAbbād b. Hosayn Kabetī perusti sinne varuskunnan. Ensimmäinen maininta kaupungin nimestä on 800-luvulta. Keskiajalla se sijaitsi meren rannalla, ja sillä oli jonkin verran merkitystä matkaajille ja merenkulkijoille. Abbasidien kaudella se olikin suhteellisen vauras kaupunki, joka tunnettiin suolasta ja kudotuista olkimatoista. Abadanissa sijaitsi myös ensimmäinen sufilainen luostari, joka oli perustettu 700-luvulla. Rantaviivan siirtyessä etelään joen tuoman maa-aineksen vaikutuksesta Abadan kuitenkin taantui vähitellen pieneksi kyläksi. Abadan joutui Persian haltuun vuonna 1847. 1900-luvun alussa Khūzestānista löydettiin suuria öljykenttiä, ja Abadanista kasvoi nopeasti tärkeä teollisuuskaupunki. Anglo-Iranian Oil Companyn öljynjalostamo aloitti toimintansa vuonna 1912, ja siitä tuli vähitellen ehkäpä maailman suurin jalostamo, joka vuonna 1960 tuotti yhteensä 21 miljoonaa tonnia öljyä. Nopeimmin kaupunki kasvoi 1950-luvun puoliväliin saakka ja saavutti vuonna 1966 yhteensä 276 000 asukasta, joista 12 000 oli töissä öljynjalostamossa. Kuitenkin vuoden 1980 syyskuussa Irakin–Iranin sodan aloittanut Irakin yllätyshyökkäys Khūzestāniin lähes tuhosi kaupungin: vaikka irakilaiset eivät onnistuneet miehittämään kaupunkia, pommitukset aiheuttivat pahoja vaurioita. Öljyntuotanto alkoi jälleen sodan päätyttyä vuonna 1988 ja Abadanin satama avattiin vuonna 1993. == Lähteet == == Aiheesta muualla == * ĀBĀDĀN – City and island in the Ḵūzestān province at the head of the Persian Gulf Encyclopædia Iranica Luokka:Iranin kaupungit Luokka:Khūzestān
Druk tsendhen

Druk tsendhen (, ) on Bhutanin kansallislaulu. Laulun on säveltänyt Aku Tongmi ja sen on sanoittanut Dasho Gyaldun Thinley. Laulu otettiin käyttöön 1953. Tongmi toimi Bhutanin kuninkaallisen sotilassoittokunnan kapellimestarina, kun maan yhtäkkiä havaittiin olevan kansallislaulun tarpeessa Intian pääministeri Nehrun vierailun aattona. Tongmi laati maalle hymnin bhutanilaisen kansanlaulun Thri nyampa med pa pemai thri ("Muuttumaton lootusvaltaistuin") pohjalta, nojaten myös intialaisiin ja brittiläisiin hymneihin. Laulun melodiaa on muutettu kahdesti, kummallakin kerralla toimessa olivat Tongmin seuraajat kapellimestareina. Alun perin laulussa oli 12 säettä, mutta vuonna 1964 kuninkaan sihteeri lyhensi sen nykyiseen muotoonsa kuusisäkeiseksi. Koska laulu oli alun perin kansanlaulu, siihen on bhutanilaiseen tapaan olemassa myös koreografia. Sen on suunnitellut säveltäjä Tongmi. == Sanat dzongkhaksi == འབྲུག་ཙན་དན་བཀོད་པའི་རྒྱལ་ཁབ་ནང་།། དཔལ་ལུགས་གཉིས་བསྟན་སྲིད་སྐྱོང་བའི་མགོན་།། འབྲུག་རྒྱལ་པོ་མངའ་བདག་རིན་པོ་ཆེ་།། སྐུ་འགྱུར་མེད་བརྟན་ཅིང་ཆབ་སྲིད་འཕེལ་།། ཆོས་སངས་རྒྱས་བསྟན་པ་དར་ཞིང་རྒྱས་།། འབངས་བདེ་སྐྱིད་ཉི་མ་ཤར་བར་ཤོག་།། == Translitteraatio == Druk tsendhen koipi gyelkhap na Loog ye ki tenpa chongwai gyon Pel mewang ngadhak rinpo chhe Ku jurmey tenching chhap tsid pel Chho sangye ten pa goong dho gyel Bang che kyed nyima shar warr sho. == Käännös == Suomenkielinen käännös: Salamalohikäärmeen kuningaskunnassa, jossa sypressit kasvavat, kansan ja luostareiden loistokkaiden perinteiden suojapaikassa, Druk'n kuningas, kallis hallitsijamme; Hänen olemassaolonsa on ikuinen ja valtakuntansa menestyvä. Valaistuneet opetukset menestyvät ja kukoistavat. Loistakoon kansa kuin rauhan ja onnen aurinko! == Lähteet == == Aiheesta muualla == * Bhutanin kuningaskunnan kansallisten symbolien synty ja merkitys * Kuuntele Bhutanin kansallislaulun sävel Luokka:Kansallislaulut Luokka:Bhutanin musiikki Luokka:Bhutanin kansallissymbolit
Neelie Kroes

Neelie Kroes (s. 19. heinäkuuta 1941 Rotterdam) on hollantilainen VVD- puolueeseen kuuluva poliitikko ja entinen talouselämän vaikuttaja. Hän oli Euroopan komission jäsen eli komissaari Barroson komissiossa vuosina 2004–2014. Hänen vastuulleen kuuluivat kilpailuasiat vuosina 2004–2010 ja digitaaliset sisällöt ja palvelut vuosina 2010–2014. Hän on aiemmin urallaan toiminut sekä politiikassa että talouselämän vaikuttajana useiden yritysten johtokunnissa. Hänen valintansa kilpailuasioiden komissaariksi herätti runsaasti kritiikkiä, jonka mukaan hän ei voisi toimia riippumattomasti. == Lähteet == ==Aiheesta muualla== * Neelie Kroes – digitaalisista sisällöistä ja palveluista vastaavan komissaarin sivusto * Neelie Kroes – kilpailuasioista vastaavan komissaarin sivusto Luokka:Alankomaalaiset EU-komissaarit Luokka:Alankomaiden ministerit Luokka:Vuonna 1941 syntyneet Luokka:Elävät henkilöt
Ya Allah lanjutkan la usia Duli tuanku

Allah Peliharakan Sultan (”Jumala siunatkoon sulttaania”) on Brunein malaijinkielinen kansallislaulu. Sen on sanoittanut Pengiran Haji Mohamed Yusuf bin Abdul Rahim ja säveltänyt Awang Haji Besar bin Sagap vuonna 1947. Se otettiin virallisesti käyttöön 1951. Vuonna 1984 laulun sanoihin tehtiin muutos Brunein sulttaanin arvonimen muutoksen myötä. == Tekstin translitteraatio == Ya Allah lanjutkanlah Usia Kebawah Duli Yang Maha Mulia Adil berdaulat menaungi nusa Memimpin rakyat kekal bahagia Hidup sentosa Negara dan Sultan Ilahi selamatkan Brunei Darussalam == Käännös == :Jumala siunatkoon Hänen Majesteettiaan :pitkällä elämällä :Oikeudenmukaisesti ja jalosti hallitkoon hän kuningaskuntaa, :ja johtakoon kansaamme iäti :Ole rauhassa, kuningaskunta ja sulttaani :Herra, suojele Bruneita, rauhan tyyssijaa == Lähteet == Luokka:Bruneilainen kulttuuri Luokka:Kansallislaulut
Whedefit Gesgeshi Woude Henate Ethiopia

Whedefit Gesgeshi Woude Henate Ethiopia (, toinen mahdollinen translitteraatio Wodefit Gesgeshi, Widd Innat Ityopp'ya, ) on Etiopian kansallislaulu. Laulun sanat on kirjoittanut Dereje Melaku Mengesha ja säveltänyt Solomon Lulu Mitiku. Laulu otettiin käyttöön kommunistihallinnon kukistumisen jälkeen 1992. == Teksti == === Amharankielinen teksti === :የዜግነት ክብር በ ኢትዮጵያችን ፀንቶ :ታየ ህዝባዊነት ዳር እስከዳር በርቶ :ለሰላም ለፍትህ ለህዝቦች ነፃነት :በእኩልነት በፍቅር ቆመናል ባንድነት :መሰረተ ፅኑ ሰብዕናን ያልሻርን :ህዝቦች ነን ለስራ በስራ የኖርን :ድንቅ የባህል መድረክ ያኩሪ ቅርስ ባለቤት :የተፈጥሮ ፀጋ የጀግና ህዝብ እናት :እንጠብቅሻለን አለብን አደራ :ኢትዮጵያችን ኑሪ እኛም ባንቺ እንኩራ። === Translitteraatio === :Yäzêgennät Keber Bä-Ityopp'yachen S'änto :Tayyä Hezbawinnät Dar Eskädar Bärto. :Läsälam Läfeteh Lähezboch Näs'annät; :Bä'ekkulennät Bäfeqer Qomänal Bä'andennät. :Mäsärätä S'enu Säbe'enan Yalsharen; :Hezboch Nän Läsera Bäsera Yänoren. :Denq Yäbahel Mädräk Yä'akuri Qers Baläbêt; :Yätäfät'ro S'ägga Yä'jägna Hezb ennat; :Ennet'äbbeqeshallän Alläbben Adära; :Ityopp'yachen nuri Eññam Banchi Ennekura! === Käännös suomeksi === :Kunnioitus kansallisuudelle on vahva Etiopiassamme; :kansallinen ylpeys näkyy, hohtaa joka puolelle. :Rauhan, oikeudenmukaisuuden ja kansojen vapauden puolesta, :tasa-arvoon ja rakkauteen me uskomme yhdessä. :Vahvana perustana, emme hylkää ihmisyyttä; :olemme ihmisiä jotka elävät työn vuoksi. :Perinteen taival on ihmeellinen, :ylpeän perinteen rakastajatar, :luonnollinen sulo, urhoollisten ihmisten äiti. :Me suojelemme sinua – meillä on velvollisuus; :Etiopiamme, elä! Ja anna meidän olla ylpeä sinusta! == Audio == *Kuuntele kansallislaulu == Lähteet == Luokka:Kansallislaulut Luokka:Etiopian kansallissymbolit Luokka:Etiopian musiikki
Mautini

Mautini, tai Mawtini, (, ) on Irakin vuonna 2004 käyttöön otettu kansallislaulu. Valinnan teki tuolloin yhdysvaltalainen sotilashallinnon edustaja, joka kuuli laulettavan laulua konsertissa. Sen on sanoittanut Ibrahim Tuqan ja säveltänyt Walid Georges Gholmieh. Laulu korvasi Saddam Husseinin aikaisen kansallislaulun Ard al-Furatain Watanin. Mautini on arabimaailmassa erittäin suosittu kansanlaulu, joka korostaa kaikkien arabien yhtenäisyyttä. Huomionarvoista on, että Irakin 1950–1960 -luvuilla käyetty kansallislaulu oli myös nimeltään Mautini, mutta kyseessä oli aivan eri laulu, jossa ei ollut ollenkaan myöskään sanoituksia. Palestiinassa se on eräänlainen epävirallinen kansallislaulu. Laulun sanoittanut Tuqan oli palestiinalainen ja laulua laulettiin protestina 1936–1939 brittiläisiä siirtomaaisäntiä ja juutalaisia uudisasukkaitta vastaan. ==Arabiankieliset sanat== مَــوطِــنــي مَــوطِــنِــي الجـلالُ والجـمالُ والسَّــنَاءُ والبَهَاءُ فـــي رُبَــاكْ فــي رُبَـــاكْ والحـياةُ والنـجاةُ والهـناءُ والرجـاءُ فــي هـــواكْ فــي هـــواكْ هـــــلْ أراكْ هـــــلْ أراكْ سـالِماً مُـنَـعَّـماً وَ غانِـمَاً مُـكَرَّمَاً هـــــلْ أراكْ فـي عُـــلاكْ تبـلُـغُ السِّـمَـاكْ تبـلـغُ السِّـمَاك مَــوطِــنِــي مَــوطِــنِــي مَــوطِــنِــي مَــوطِــنِــي الشبابُ لنْ يكِلَّ هَمُّهُ أنْ تستَقِـلَّ أو يَبيدْ نَستقي منَ الـرَّدَى ولنْ نكونَ للعِــدَى كالعَـبـيـــــدْ كالعَـبـيـــــدْ لا نُريــــــدْ لا نُريــــــدْ ذُلَّـنَـا المُـؤَبَّـدا وعَيشَـنَا المُنَكَّـدا لا نُريــــــدْ بـلْ نُعيــــدْ مَـجـدَنا التّـليـدْ مَـجـدَنا التّليـدْ مَــوطِــنــي مَــوطِــنِــي مَــوطِــنِــي مَــوطِــنِــي الحُسَامُ و اليَـرَاعُ لا الكـلامُ والنزاعُ رَمْــــــزُنا رَمْــــــزُنا مَـجدُنا و عـهدُنا وواجـبٌ منَ الوَفا يهُــــــزُّنا يهُــــــزُّنا عِـــــــزُّنا عِـــــــزُّنا غايةٌ تُـشَــرِّفُ و رايـةٌ ترَفـرِفُ يا هَـــنَــاكْ فـي عُـــلاكْ قاهِراً عِـــداكْ قاهِـراً عِــداكْ مَــوطِــنِــي مَــوطِــنِــي Lähde: ==Transkriptio== :Mauṭini, mauṭini, :Al-jalalu wal-jamalu wal-sana’u wal- baha’u :fi rubak, fi rubak :Wal-ḥayatu wal-najatu wal-hana’u wal-raja’u :fī hawak, fī hawak :Hal arak, hal arak :saliman, muna‘‘aman wa-ghaniman, mukarraman :Hal arak fi ‘ulak :tablughu-l-simak, tablughu-l-simak, :mauṭini, mauṭini :Mauṭini, mauṭini, :Al-šababu lan yakilla hammahu an tastaqilla au yabīd :Nastaqi mina-l-rada wa-lan nakūna lil-‘ida’ :kal-‘abid, kal-‘abid :Lā nurīd, lā nurīd :dhullanā-l-mu’abbada wa-‘aišana-l-munakkada :Lā nurīd bal nu‘īd :majdana-l-talīd, majdana-l-talīd, :mauṭinī, mauṭinī :Mauṭinī, mauṭinī, :Al-ḥusāmu wal-yarā‘u lā-l-kalāmu wal-nizā‘u :ramzunā, ramzunā :Majdunā wa-‘ahduna wa-wajibun mina-l-wafa’ :yahuzzuna, yahuzzuna :‘Izzuna, ‘izzuna :ghayatun tušarrifu wa-rayatun turafrifu :Ya hanak fī ‘ulak :qahiran ‘idak, qahiran ‘idak, :mauṭinī, mauṭinī == Lähteet == Luokka:Irak Luokka:Kansallislaulut
J. T. Bergqvist

J. T. Bergqvist, (oik. Jukka Tapani Bergqvist), (s. 17. toukokuuta 1957 Helsinki) on suomalainen talouselämän vaikuttaja ja entinen Nokia Oyj:n johtaja. Bergqvist toimi pitkään Nokia Networksin kakkosjohtajana ja Nokian johtoryhmän jäsenenä. Bergqvist erosi Nokian palveluksesta tammikuussa 2005 lähes samanaikaisesti verkkoliiketoimintaa johtaneen Sari Baldaufin kanssa. Bergqvistin seuraajaksi nimitettiin Mika Vehviläinen verkkoliiketoiminnan teknologia- ja strategiajohtajaksi tammikuussa 2005.Helsingin Sanomat 6.1.2005 Sitä ennen hän ehti toimia useissa eri johtotehtävissä Nokia-yhtiössä viimeisenä toimenaan Nokian tietoliikenneverkkoihin keskittyvän Networks- ryhmän globaalien liiketoimintayksikköjen vetovastuu. Hän oli myös Nokian johtokunnan jäsen vuodesta 2002 aina eroamiseensa saakka. Bergqvist on Norvestia Oyj:n hallituksen jäsen vuodesta 2003 lukien ja sveitsiläisen ASCOM AG:n hallituksessa vuodesta 2005. Helmikuussa 2006 Elektrobit Oyj nimitti J. T. Bergqvistin hallituksen puolipäivätoimiseksi puheenjohtajaksi.Elektrobit.com EB:tä saneerattiin rajusti. Bergqvistin aikana Elektrobit keskitti liiketoimintaansa voimakkaasti langattomaan wimax- tekniikkaan ja autojen ohjelmistoratkaisuihin. Bergqvist joutui EB:n hallituksen enemmistön kanssa erimielisyyksiin yhtiössä tarvittavista toimista seurauksella, että J.T. Bergqvist erosi yllättäen yhtiön hallituksesta marraskuussa 2008. Helsingin Sanomat. Talous. 19.11.2008. J.T. Bergqvist jättää Elektrobitin erimielisyyksien takia. Lokakuussa 2011 Bergqvist aloitti työt suomalaisen AinoActiven hallituksen puheenjohtajana. AinoActive on suomalainen yritys joka tarjoaa yrityksille ja julkishallinnolle palveluita ja työkaluja, joiden avulla voidaan parantaa terveyttä työelämässä. Itviikko, ihmiset-ja-ura 19.10.2011 Entinen Nokia-pomo syttyi terveysjohtamisesta Bergqvist väitteli tekniikan tohtoriksi vuonna 1987 Teknillisestä korkeakoulusta aiheella A type-oriented approach to knowledge-based systems. Hän on toiminut Teknillisellä korkeakoululla sovelletun matematiikan assistenttina ja tietojenkäsittelyopin lehtorina sekä Kauppakorkeakoululla tietojenkäsittelyn apulaisprofessorina. Berqvist toimii Ranskalais-Suomalaisen Kauppakamarin hallituksessa. ==Lähteet== Luokka:Suomalaiset yritysjohtajat Luokka:Nokian henkilöstö Luokka:Suomalaiset tietojenkäsittelytieteilijät Luokka:Vuonna 1957 syntyneet Luokka:Elävät henkilöt
Euparkeria

Euparkeria oli pieni ja ketterä matelija, joka eli triaskaudella 245–240 miljoonaa vuotta sitten valoisissa metsissä. Se oli noin 100 senttimetriä pitkä. Euparkerialla oli hoikka ruumis, pitkä häntä ja pieni kallo, jossa oli pieniä, kaarevia ja teräviä hampaita. Se söi hyönteisiä tai lihaa. == Puolustautuminen == Euparkeria kehittyi pian permikauden joukkotuhon jälkeen. Se oli hyvin pieni ja sopeutui pian maailmaan. Luultavasti se liikkui pääasiassa neljällä jalalla, koska sen takajalkojen nivelet olivat melko kehittymättömät. Euparkerialla oli kuitenkin lihaksikkaat takaraajat, joilla se pystyi nousemaan kahdelle jalalle tai juoksemaan vihollista pakoon nopeasti. Lisäksi sillä oli kaksi hyvin terävää kynttä, joilla se kynsi vastustajaa. == Löytäminen == Ensimmäiset Euparkerian fossiilit löydettiin Afrikasta vuonna 1913. Lisää fossiileja löydettiin myöhemmin vuonna 1922. Fossiileiden perusteella on päätelty, että Euparkerialla oli erinomaiset haju- ja näköaistit. Euparkeria tarvitsi sellaisia ominaisuuksia pienten selkärangattomien pyydystämiseen. Tiedosto:Euparkeria NT small.jpg|Euparkeria capensiksen rekonstruointi neljällä jalalla. Tiedosto:Euparkeria white background.png|Euparkeria capensis, piirustus. Tiedosto:Iziko Euparkeria bonebed slap.JPG|Kolme limittäin olevaa fossiloitunutta luurankoa. == Euparkeria ja dinosaurukset == Euparkeria kuului arkosaureihin eli ”valtiasliskoihin”. Se oli niiden primitiivisimpiä edustajia, sillä ensimmäiset arkosaurit kehittyivät permikaudella 300–250 miljoonaa vuotta sitten. Euparkeria oli siis sukua esimerkiksi krokotiileille, lentoliskoille ja dinosauruksille. Ei tiedetä, polveutuvatko dinosaurukset suoraan Euparkeriasta. Ensimmäisiä tunnettuja dinosauruksia olivat esimerkiksi Eoraptor, Herrerasaurus ja Madagaskarilta löydetty tuntematon sauropodi. Näitä kolmea ja Euparkeriaa erottaa kuitenkin 10 miljoonan vuoden kuilu, jolta ei tunneta lainkaan matelijoita. Oliko Euparkeria dinosaurusten esi-isä, on vielä epäselvää. == Lähteet == * Haines, Tim & Chambers, Paul: Esihistoriallinen eläinmaailma, s. 181. Gummerus, 2007. ISBN 978-951-20-7276-7. === Viitteet === Luokka:Arkosaurit Luokka:Esihistorialliset matelijat
Pertti Niittylä

Pertti Ilmari Niittylä (s. 16. tammikuuta 1956 Virrat, Suomi) on suomalainen pikaluistelija. Uransa aikana Niittylä kilpaili neljissä talviolympialaisissa (1976–1988), yhdeksän kertaa yleisluistelijoiden MM-kisoissa ja 11 kertaa EM- kisoissa sekä kolme kertaa sprinttereiden MM-kilpailuissa. Hänen paras saavutuksensa olympialaisista on kuudes sija 5 000 metrillä Sarajevossa 1984. Calgaryssa 1988 hän toimi avajaisissa Suomen joukkueen lipunkantajana. Pikaluistelun maailmancupin osakilpailussa Niittylä oli parhaimmillaan kakkossijalla, 1 500 metrillä Innsbruckissa 11. tammikuuta 1987. Kaksi kertaa hän oli osakilpailussa kolmas. SM-tasolla Niittylä voitti yleisluistelussa miesten Suomen mestaruuden kymmenen kertaa ja sprintterien Suomen mestaruuden yhden kerran. Vuosina 2009–2015 Niittylä toimi Suomen Luisteluliiton puheenjohtajana. Hän on toiminut myös Luisteluliiton varapuheenjohtajana ja huippuluisteluvaliokunnan puheenjohtajana. == Lähteet == Luokka:Suomalaiset pikaluistelijat Luokka:Vuonna 1956 syntyneet Luokka:Elävät henkilöt
Ey Iran

Ey Iran (, eli Oi Iran) on iranilainen isänmaallinen laulu. Sen sanat on kirjoittanut Hossein Gol-e-Golab vuonna 1946, musiikin on säveltänyt Ruhollah Khaleghi. Monet luulevat erheellisesti, että Ey Iran on tai on ollut Iranin kansallislaulu. Sillä tosin oli tämä asema de facto vähän aikaa, šaahin kukistumisesta helmikuussa 1979 Iranin islamilaisen tasavallan kansallishymnin omaksumiseen maaliskuussa 1980. Laulu on kuitenkin iranilaisten keskuudessa hyvin suosittu. Laulu ei ole sanomaltaan islamistinen eikä monarkistinen vaan patriotistinen. ==Laulun alkusanat persiaksi ja translitteroituna== :Sanat :Translitteraatio : ای ایران ای مرز پرگهر : ای خاکت سرچشمۂ هنر : دور از تو اندیشه بدان : پاینده مانی تو جاودان : ای دشمن ار تو سنگ خاره‌ای من آهنم : جان من فدای خاک پاک میهنم : مهر تو چون شد پیشه‌ام : دور از تو نیست اندیشه‌ام : در راه تو کی ارزشی دارد این جان ما : پاینده باد خاک ایران ما : : سنگ کوهت در و گوهر است : خاک دشتت بهتر از زر است : مهرت از دل کی برون کنم : برگو بی‌مهرِ تو چون کنم : تا گردش جهان و دور آسمان به پاست : نور ایزدی همیشه رهنمای ماست : مهر تو چون شد پیشه‌ام : دور از تو نیست اندیشه‌ام : در راه تو کی ارزشی دارد اين جان ما : پاینده باد خاک ایران ما : : ایران ای خرم بهشت من : روشن از تو سرنوشت من : گر آتش بارد به پیکرم : جز مهرت در دل نپرورم : از آب و خاک و مهر تو سرشته شد گلم : مهر اگر برون رود تهی شود دلم : مهر تو چون شد پیشه‌ام : دور از تو نیست اندیشه‌ام : در راه تو کی ارزشی دارد این جان ما : پاینده باد خاک ایران ما :Ey Irǔn ey marze por gohar :Ey ĥǔkat sarĉeŝmeye honar :Dur az to andiŝeye badǔn :Pǔyande mǔni to jǔvedǔn :Ey doŝman ar to sange ĥǔreyi, man ǔhanam :Jǔne man fadǔye ĥǔke pǔke mihanam :Mehre to ĉon ŝod piŝeam :Dur az to nist andiŝeam :Dar rǔhe to key arzeŝi dǔrad in jǔne mǔ :Pǔyande bǔd ĥǔke Irǔne mǔ : :Sange kuhat dorr o gohar ast :Ĥǔke daŝtat behtar az zarast :Mehrat az del key borun konam :Bargu bimehre to ĉun konam :Tǔ gardeŝe jahǔn o dowre ǔsemǔn bepǔst :Nure izadi hamiŝe rahnamǔye mǔst :Mehre to ĉon ŝod piŝeam :Dur az to nist andiŝeam :Dar rǔhe to key arzeŝi dǔrad in jǔne mǔ :Pǔyande bǔd ĥǔke irǔne mǔ : :Irǔn ey ĥorram beheŝte man :Rowŝan az to sarneveŝte man :Gar ǔtaŝ bǔrad be peykaram :Joz Mehrat dar del naparvaram :Az ǔbo ĥǔko mehre to sereŝte ŝod gelam :Mehr agar borun ravad tohi ŝavad delam :Mehre to ĉon ŝod piŝeam :Dur az to nist andiŝeam :Dar rǔhe to key arzeŝi dǔrad in jǔne mǔ :Pǔyande bǔd ĥǔke Irǔne mǔ Luokka:Iranilainen kulttuuri‎ Luokka:Isänmaalliset laulut
Jälki

Lineaarialgebrassa n×n-neliömatriisin A jälki on määritelmän mukaan A:n päälävistäjän alkioiden summa, eli :\mathrm{tr}(A) = a_{11} + a_{22} + ... + a_{nn}\, = \sum_{i=1}^na_{ii}, missä aii tarkoittaa A:n alkiota rivillä i ja sarakkeessa i. Jälki on siis kuvaus neliömatriisien joukosta \mathcal{M}_n(\mathbb{C}) \to \mathbb{C}. ==Ominaisuuksia== Matriisin jälki on lineaarikuvaus, eli :\mathrm{tr}(A + B) = \mathrm{tr}(A) + \mathrm{tr}(B)\, :\mathrm{tr}(rA) = r\;\mathrm{tr}(A)\, kaikille neliömatriiseille A ja B, sekä kaikille skalaareille r \in \mathbb{C}. Koska päädiagonaali pysyy muuttumattomana transpoosissa, on neliömatriisilla ja sen transpoosilla sama jälki: :\mathrm{tr}(A) = \mathrm{tr}(A^T)\,. Jos A on n×m-matriisi ja B on m×n-matriisi, on :\mathrm{tr}(AB) = \mathrm{tr}(BA)\,, vaikka matriisitulo ei olekaan kommutatiivinen. Edellisen nojalla jäljen sisällä olevien matriisien järjestystä voi kierrättää syklisesti :\mathrm{tr}(ABC) = \mathrm{tr}(CAB) = \mathrm{tr}(BCA)\,. Huomaa kuitenkin, ettei useamman matriisin järjestystä voi vaihtaa mielivaltaisesti. Tärkeä relaatio vallitsee myös matriisin ominaisarvojen ja jäljen välillä. Jos \lambda_i ovat matriisin ominaisarvot, niin :\sum_{i=1}^{n} \lambda_i = \mathrm{tr}(A), kun A on n×n-matriisi. == Lähteet == ==Kirjallisuutta== * Luokka:Lineaarialgebra
Hylonomus

Hylonomus (nimen merkitys: "metsäasukas") oli sukupuuttoon kuollut matelijasuku, joka eli noin 312 miljoonaa vuotta sitten kivihiilikauden Pennsylvania-kaudella. Vuodesta 2005 lähtien sitä on pidetty ensimmäisenä matelijana (Westlothiana on vanhempi, mutta se on nykyään tutkijoiden mielestä pikemminkin sammakkoeläin, ja Casineria on pikemminkin kehitysaskel sammakkoeläinten ja matelijoiden välillä). Sen ainoa laji on tyyppilaji Hylonomus lyelli. == Koko ja ulkonäkö == Hylonomus oli noin 20-25 senttiä pitkä (häntä mukaan lukien) ja muistutti ulkonäöltään suuresti nykyisiä liskoja. Sillä oli pienet ja terävät hampaat, joilla se luultavasti söi pieniä selkärangattomia, kuten tuhatjalkaisia tai varhaisia hyönteisiä. == Löydöt == Hylonomuksen fossiileita on löydetty Joggins Formationista, Kanadasta. Myös pelykosauri Archaeothyriksen ja diapsidi Petrolacosauruksen fossiileita on löydetty samalta alueelta, vaikka ylemmän kerroksen mukaan ne elivät suunnilleen 6 miljoonaa vuotta myöhemmin. New Brunswickista löytyneet fossiloituneet jalanjäljet saattavat kuulua Hylonomukselle. Hylonomuksen löysi John William Dawson 1800-luvun puolivälissä. Sen nimen antoi geologi Sir Charles Lyell. Vaikka Hylonomus luetaan perinteisesti Protothyrididae-heimoon, myöhemmät tutkimukset osoittavat sen olevan läheisempää sukua diapsideille. == Katso myös == * Paleothyris; toinen varhainen matelija * Casineria; eräänlainen kehitysaskel matelijoiden ja sammakkoeläinten välillä * Archaeothyris; ensimmäinen synapsidi * Petrolacosaurus; ensimmäinen diapsidi Luokka:Esihistorialliset matelijat
Salamanterieläimet

SalamanterieläimetTirri, R. ym. 2001. Biologian sanakirja. Otava.Terhivuo, J., Paasikunnas T. & Gustafsson, J., 2013: Euroopan sammakkoeläinten ja matelijoiden suomalaiset nimet. Matelijoiden ja sammakkoeläinten nimistötoimikunta: Luonnontieteellinen keskusmuseo - Suomen herpetologinen yhdistys ry - Korkeasaaren eläintarha. http://www.herpetomania.fi/nimisto/haku/nayta-taksoni.php?laji=2 eli pyrstösammakot (Caudata tai Urodela) on yksi sammakkoeläinten lahkoista. Salamanterieläimet ovat pitkäpyrstöisiä hieman sisiliskoa muistuttavia eläimiä, jotka elävät kosteissa ympäristöissä, joko vedessä tai metsän kosteassa maassa. Useimmat salamanterieläimet ovat pieniä, mutta suurin jättiläissalamanteri voi olla jopa 1,5 metrin mittainen.Tree of Life Monet salamanterieläinlajit ovat suojautuneet siten, että niiden suomutonta ihoa peittää myrkyllinen tai pahanmakuinen limakerros. Esimerkiksi tulisalamanteri varoittaa tästä ominaisuudesta kirkkaalla kelta--mustakirjavalla värityksellään. On tosin olemassa petoja, joilla on immuniteetti myrkkyä vastaan. Tällaisia ovat muiden muassa jotkin käärmeet. Kaikki salamanterieläimet ovat petoja. Valtaosa niistä syö erilaisia pieniä selkärangattomia. Suurimmat lajit voivat napata ravinnokseen myös pieniä selkärankaisia. Suomessa on kaksi luonnonvaraisena elävää salamanterieläinlajia: vesilisko (Triturus vulgaris) ja rupimanteri (Triturus cristatus). Muualla Euroopassa tavattavia lajeja ovat muiden muassa tulisalamanteri (Salamandra salamandra), alppisalamanteri (Salamandra atra), karpaattienvesilisko (Triturus montandoni), alppivesilisko (Triturus alpestris) ja olmi (Proteus anguinus) sekä kaksi Hydromantes-suvun keuhkotonsalamanterilajia. == Lähteet == * Luokka:Seulonnan keskeiset artikkelit
Vinohermiittinen matriisi

Vinohermiittinen eli antihermiittinen matriisi on sellainen neliömatriisi A, että sen kompleksikonjugaatin transpoosille pätee :A^* = -A\,. Etenkin kvanttimekaniikassa kompleksikonjugaatin transpoosia merkitään A^{\dagger}. == Esimerkki == Seuraava matriisi on vinohermiittinen: :\begin{pmatrix}i & 2 + i \\\ -2 + i & 3i \end{pmatrix} == Ominaisuuksia == * Vinohermiittisen matriisin päädiagonaalilla olevat alkiot ovat puhtaasti imaginäärisiä samoin kuin vinohermiittisen matriisin ominaisarvot. * Jos A on vinohermiittinen, on iA hermiittinen * Jos A, B ovat vinohermiittisiä, on aA + bB vinohermiittinen kaikilla reaalisilla skalaareilla a, b. * Kaikki vinohermiittiset matriisit ovat normaaleja. * Jos A on vinohermiittinen, on A2 hermiittinen. * Jos A on vinohermiittinen, on A korotettuna parittomaan potenssiin vinohermiittinen. * Neliömatriisin A ja sen konjugaattisen transpoosin erotus (A - A^*) on vinohermiittinen. * Neliömatriisi C voidaan lausua hermiittisen matriisin A ja vinohermiittisen matriisin B summana: ::C = A+B, \quad\mathrm{miss\ddot a}\quad A = \frac{1}{2}(C + C^*) \quad\mbox{ja}\quad B = \frac{1}{2}(C - C^*). == Katso myös == * hermiittinen matriisi * normaali matriisi * unitaarinen matriisi == Lähteet == == Kirjallisuutta == * Luokka:Matriisit
Panderichthys rhombolepis

Panderichthys rhombolepis oli devonikautinen kala, jolla oli vahvat luiset raajamaiset evät ja pitkänomainen suuri pää. Siinä näkyy selvästi elämän maihinnousun ensi askeleet. Sammakkoeläin tämä laji ei vielä ollut. Panderichthys ei ollut maaselkärankaisten suora esi-isä, mutta uudemmat tutkimukset ovat paljastaneet, että sen "raajoissa" oli - eväruotojen alla - yli kymmenen usean luun pitkittäistä ryhmää, jotka ovat mahdollisesti homologisia sormien ja ranteen kanssa. Niissä ei kuitenkaan ollut jälkiä kehittyneistä nivelistä tai lihaksista, joten ne luultavasti toimivat ruotojen kiinnityskohtina. == Katso myös == * Acanthostega == Aiheesta muualla == * * * * Luokka:Esihistorialliset kalat Luokka:Lihaseväiset
Eusthenopteron

Eusthenopteron oli lihaseväinen kala (Sarcopterygii), jolla oli etu- ja takaevissä samanlaiset luut kuin ensimmäisillä nelijalkaisilla, sammakkoeläimillä (Amphibia). Vahvat evät ovat saattaneet kehittyä kaloille vauhdinottoa varten tai vesikasvikossa liikkumista auttamaan. Ensimmäiset devonikautiset Eusthenopteron-fossiilit kuvattiin Quebecin Miguashasta. == Aiheesta muualla == *Encyclopædia Britannica: Eusthenopteron - paleontology *Eusthenopteron Luokka:Lihaseväiset Luokka:Esihistorialliset kalat
Acanthostega gunnari

Acanthostega gunnari oli alkeellinen sammakkoeläin, joka muistutti ulkonäöltään kalaa ja jolla oli vahvat raajat. Se oli ensimmäisiä nelijalkaisia. Pää oli kuin sammakkoeläimen pää, jalat kuin nelijalkaisen jalat ja pyrstö kuin kalan pyrstö. Raajoilla tämä kalasammakko liikkui vesikasvien seassa. Acanthostega eli ylädevonikaudella (Fammenian-kaudella). Samaan aikaan elänyt Ichthyostega ei ollut Acanthostegan lähisukulainen. == Aiheesta muualla == * Tree of Life - Acanthostega * The World of the Tetrapods * UCA * The Tetrapods Transition to Land pdf-tiedosto * A Moment of Science:Aganthostega Luokka:Esihistorialliset sammakkoeläimet
Ichthyostega

Ichthyostega oli alkusammakkoeläinsuku, joka sijoittuu evoluutiossa kalojen ja sammakkoeläinten väliin. Ichthyostega eli myöhäisdevonikaudella 367–362,5 miljoonaa vuotta sitten ja oli luultavasti hieman sitä muistuttavaa Acanthostegaa paremmin sopeutunut maaelämään. Ichthyostegoideja eli kalasammakoita seurasivat temnospondylit ja anthracosaurit, kuten esimerkiksi Eryops, joka oli oikea maalla liikkuva sammakkoeläin. Molempien sammakkoeläinten ja kalojen välissä on 20–30 miljoonan vuoden mittainen fossiiliton aukko, Romerin aukko (). Vuonna 2002 löydettiin Romerin aukon keskivaiheille sijoittuva 350 miljoonaa vuotta vanha fossiili, Pederpes finneyae. == Lähteet == === Viitteet === ==Aiheesta muualla== *Excellent site on early tetrapods *Course site *Palaeos Vertebrates: Temnospondyli Luokka:Esihistorialliset sammakkoeläimet
Eryops

Eryops megacephalus oli ensimmäinen maalla kävelevä nelijalkainen sammakkoeläin, joka kehittyi kalasammakoista kuten Ichthyostega. Eryops oli 1,5 metriä pitkä. Se muistutti hieman suurta salamanteria. Eryopsin noin 260 miljoonaa vuotta vanhoja permikautisia luurankoja ja fossiileja on löydetty Yhdysvalloista kuivilta New Mexicon, Texasin ja Oklahoman alueilta, ja sitä pidetään mielenkiintoisena esimerkkinä alun perin vesieläimen sopeutumisesta kuiviin olosuhteisiin. Eryops on ollut aikansa suurimpia maaeläimiä. Luokka:Panssarisammakot
Panssarisammakot

Panssarisammakot (Temnospondyli) olivat varhaisia tetrapodeja – yleisesti sammakkoeläimiä, jotka kykenivät liikkumaan maalla tukehtumatta. Lahko kehittyi hiilikauden lopulla noin 330 miljoonaa vuotta sitten. Seuraavien 120 miljoonan vuoden aikana ne kehittyivät useiksi erilaisiksi, joissain tapauksissa kookkaiksi, maaelämään sopeutuneiksi lajeiksi. Synapsidien vallatessa alaa ne taantuivat takaisin vedestä riippuvaisemmiksi muodoiksi. Lahkon viimeiset edustajat hävisivät kuitenkin vasta varhaisella jurakaudella. Sitä ennen panssarisammakoista kuitenkin kehittyivät nykyisten sammakkojen ja konnien esi-isät.Cot, Savage, Gardier, Dixon 1988, s. 52 == Lähteet == * === Viitteet === *
Diadectes

Diadectes oli matelijamainen raskas sammakkoeläin joka eli varhaisella Permikaudella noin 280 miljoonaa vuotta sitten. Sen pituus oli 1,5–3 metriä ja paino 150 kilogrammaa. Sitä esiintyi Pohjois-Amerikassa. Se oli ensimmäisiä sammakkoeläimiä, jotka olivat kasvinsyöjiä. Se saattoi olla kantamuoto anapsideihin kuuluvalle Cotylosaurus-ryhmälle. == Lähteet == Luokka:Esihistorialliset sammakkoeläimet